Dame i gospodo zastupnici, poštovani gosti, otvaram 36. sjednicu Zastupničkog doma Parlamentarne skupštine BiH. Na sjednicu su pozvani naši redoviti gosti: predsjedatelj i članovi Predsjedništva BiH, predsjedatelj i članovi Vijeća ministara BiH, predstavnici međunarodnih organizacija i veleposlanstava u BiH koji redovito prate rad našega Doma, predstavnici nevladinih organizacija i predstavnici medija. Na sjednicu je pozvan i glavni ravnatelj Regulatorne agencije za komunikacije BiH i glavni revizor Ureda za reviziju institucija BiH i predsjedatelj Upravnog odora Radio- televizije BiH radi razmatranja materijala iz njihove nadležnosti. Srdačno pozdravljam sve nazočne zastupnike i goste. Odsutnost je opravdao uvaženi zastupnik Lazar Prodanović. Prema informaciji službe na sjednici je nazočno 38 zasatupnika, uključujući i potrebite entitetske većine. Imam, dakle intervenciju, vjerovatno poslovničku, gospodin Saša Magazinović. Izvolite.
Poštovani predsjedavajući, dopredsjedavajući, kolegice i kolege zastupnici i ostali prisutni u sali, želim srdačno da vas pozdravim. Predsjedavajući Vi ste dobili jedan prijedlog zaključka koji se tiče današnje sjednice Predstavničkog doma Parlamentarne skupštine, iza koga stoje šest stranaka – SDP, SNSD, HDZ, SBB, SDS i HDZ 1990, kojim predlažemo prolongiranje održavanja 36. sjednice Predstavničkog doma za 22.11. U obrazloženju ovog prijedloga zaključka konstatujemo da je proces rekonstrukcije parlamentarne većine na državnom nivou u završnoj fazi, te da će u narednim danima biti finaliziran dogovor o programskim projektnim i kadrovskim rješenjima, te stoga smatramo da je svrsishodno da se današnja sjednica prolongira do narednog termina održavanja sjednica predviđenog, kalendarom održavanja sjednica Predstavničkog doma a to je 22. Hvala vam.
Zahvaljujem. 2 Nema više prijavljenih za raspravu. Ja želim informirati Dom, dakle da sam dobio potpisan, oprostite gospodin Beriz Belkić za raspravu.
Pa evo, ipak da ovo ne prođe baš tako, što kažu, ... pao Parlament. Dakle, ja ne dovodim u pitanje korektnost i mogućnost poslovničku da se predloži ovakav zaključak i ne dovodim u pitanje, naravno da postoje ruke koje to mogu i izglasati. Međutim, izražavam zaista zabrinutost i jednu nelagodu, dakle ovim neradom, da ovo zaista je prešlo sve granice. Dakle, sad odgađamo do 22., da pet mjeseci, šest, ne radimo ništa ljudi. Ja razumijem probleme u dogovaranju, javnost je obavještena da je programsko projektna saradnja, nova parlamentarna većina tu i td., jutros nas ovdje dovodite i samo nam kažete hvala, doviđenja, javite se 22. Pa, ovo stvarno nema smisla. Ja znam da se sve to može provesti ali ako ništa da kažem. Hvala.
Ja se zahvaljujem uvaženom zastupniku gospodinu Berizu Belkiću, samo ne mogu prihvatiti kvalifikaciju da Parlament ne radi mjesecima. Mi smo prije par tjedana, dakle imali sjednicu na kojoj smo imali preko 20 točaka dnevnog reda vrlo važnih. Prema tome, uvažavam, dakle u svakom slučaju svačija stajališta ali ne mogu prihvatiti tu kvalifikaciju na račun Parlamenta. Izvolite, uvaženi zastupnik Asim Sarajlić. Izvolite.
Hvala gospodine predsjedavajući. Dakle, ja u ime Kluba SDA izražavam, najblaže rečeno, čuđenje. Mi smo juče imali Prošireni kolegij ovoga Doma i razgovarali smo i o dnevnom redu i o eventualnim dopunama, izmjenama djevnog reda i juče u 15:00 sati smo mogli isti ovakav zaključak donijeti. Naravno, ja ne sporim pravo kolege Magazinovića i pravo onih u ime kojih je on ovo danas iznio pred ovaj Dom, ali zaista sazivati Parlament danas znajući da se neće desiti i sa ovakvim opštirnim dnevnim redom kakav mi imamo. Pa valjda ovdje ima tačaka oko kojih ne treba suglasnost nove parlamentarne većine, oko kojih već imamo stavove i bezpredmetno je da sjednicu nakon himne odmah danas završavamo. Proces formiranja vlasti će teći kako će teći. Mi znamo kako je taklo i formiranje ovog Vijeća ministara, 15 mjeseci nam je trebalo da sklopimo Vijeće ministara. Neke procese u Parlamentu oko delegacija i ukupnog rada Parlamenta još nismo završili. Stoga zaista naša zabrinutost cjelokupnom situaciju i pozivamo one, dakle koji su odgovorni, koji evo i prolongiraju ovu sjednicu, da dobro razmisle o posljedicama koje mogu nastati. Ja predlažem da, evo uvažavajući prijedlog gospodina Magazinovića, da ipak današnju sjednicu iskoristimo i da bar otvorimo dnevni red ili pokušamo riješiti određena pitanja a ne da se samo nakon 15 minuta danas ovdje raziđemo. Hvala. 3
Zahvaljujem. Uvaženi zastupnik Šefik Džaferović.
Gospodine predsjedavajući, koleginice i kolege, dame i gospodo. Vi znate da sam ja na prošloj sjednici kada je izglasana smjena gospodinu Denisu Bećiroviću tražio da se odmah na toj sjednici nastavi i dovrši tačka dnevnog reda kako je prvobitno glasila, odnosno da se izvrši imenovanje jednog od članova Kolegija, odnosno zamjenika/predsjedavajućeg Predstavničkog doma Parlamentarne skupštine BiH. I tada mi niste dali za pravo, prešli ste preko toga i kazali ste da ste odlučili da se to imenovanje obavi na prvoj narednoj sjednici, to je danas. I najmanje što vi treba da kao informaciju date ovom Parlamentu je da objasnite zašto je danas stavljena tačka, zašto danas nema te tačke dnevnog reda, odnosno postoji ta tačka dnevnog reda, ali očigledno je da se zbog te, zbog nespremnosti da se realizira ta tačka dnevnog reda traži odlaganje sjednice, ili da nam se da neko šire obrazloženje. Dakle, vi ste stavili u dnevni red ono što ste prošli puta kazali. Očigledno je da danas ne postoji spremnost da se to završi ili nije pripremljeno. Najmanje što mi od vas očekujemo je da nam date potpunu informaciju šta se dešava. Hoćemo li sad postati taoci činjenice da nema zamjenika predsjedavajućeg? Je li se o tome trebalo voditi računa kada se ulazilo u kompletan ovaj projekat u junu mjesecu ili nešto drugo ja ne znam, ali mislim ovaj Parlament je radio i kada je Vijeće ministara bilo u tehničkom mandatu. Mi smo konstituisani u maju mjesecu, koliko se ja sjećam, 2011. godine i radili smo sve do februara 2012. godine kada smo dobili Vijeće ministara konačno. Ne vidim razloga zašto mi danas ne bi mogli da nastavimo da radimo ako nema ove tačke dnevnoga reda, dakle da riješimo ova pitanja koja su nam postavljena u predloženom u dnevnom redu. Zakoni čekaju, imamo nekoliko važnih zakona oko kojih bi se trebali, izvještaja i td. Dakle, molim odgovor na pitanje – Zašto se danas traži odlaganje? Ako je to zbog toga što nije moguće realizirati prvu tačku, ja sad predpostavljam, onda nam kažite zašto je nije moguće realizirati. To jem, dakle jedno. I drugo, tražim da se ne prihvati zahtjev za odlaganje sjednice, da se sjednica nastavi i uradi ono što je moguće uraditi. Ja znam da neće biti moguće vršiti usaglašavanje ako bude bilo potrebe, ali možemo da radimo. Nemojte da predpostavljamo stvari unaprijed. Toliko, hvala vam.
Zahvaljujem. Uvaženi zastupnik, doktor Milorad Živković, zamjenik predsjedatelja.
Uvaženi predsjedavajući, kolegice i kolege, dame i gospodo. 4 Nemam potrebe da dajem odgovore neke, ali želim da podsjetim ovaj Dom da nije u Kolegiju ništa rečeno, nego da je ovaj Dom izglasao zaključak u kome smo rekli da će to biti prva tačka dnevnog reda, tako da je to ovaj Dom uradio a ne neko ili bilo ko iz Kolegija. S druge strane ako biram između davanja šanse sporazumu, o kojem je ovdje pričano ili je pričano ovih dana, i tome da sa jedne strane bude pitanje čovjeka ili pitanje sporazuma ja glasam za to da dam šansu sporazumu. Ako je to odlaganje ove Skupštine do 22. davanje šanse tom sporazumu ja glasam za davanje šanse sporazumu. Hvala.
Zahvaljujem uvaženom zastupniku Miloradu Živkoviću. Da li je ovo gospodine Džaferović diskusija ili replika?
nije uključen mikrofon
Vi ste imali maloprije repliku ili diskusiju?
Molim?
Dakle, želim da razjasnim da li je ovo sada replika ili diskusija Vaša?
Ranije je bila diskusija, sada je replika.
Bili ste ovdje prijavljeni kao diskusija, ... kažem, ...
Izvinjavam se, onda pišite tamo, evo promijenit ćemo to u repliku.
Ok, replika. Izvolite.
Dakle, replika je u pitanju. Dakle, gospodine Živkoviću, ovaj Parlament ne može biti taoc nikakvom sporazumu političkih lidera. Ovaj Parlament ima svoju ustavnu ulogu. Mi smo direktno izabrani, konstituisani i imamo svoje zadatke i obaveze, a neka politički dogovor ide svojim putem, on će doći ovdje na realizaciju u Parlament. I mi ne možemo biti kao Parlament taoci bilo kakvom političkom dogovoru. I ja zbog toga mislim da mi ne treba da čekamo. Nismo čekali ni u drugim prilikama jer treba da radimo svoj posao. 5
Odgovor na repliku, uvaženi zastupnik doktor Milorad Živković. Izvolite.
O tome šta je ovaj Parlament i šta je ustavna uloga ovoga Parlamenta to piše u Ustavu i možete da to na predavanjima negdje na fakultetima objašnjavate drugima jer to svaki ovdje poslanik zna dobro. Ali isto tako insistirati ili svaki sporazum dobronamjeran u ovoj državi pokušati u samom njegovom korjenu da uništite to nije ni uloga ovoga Parlamenta, ni uloga svakakoga od nas pojedinačno.
Zahvaljujem. Dozvolite mi isto tako da ja izrazim, prije rasprave kolege Šepića, jedan odgovor na raspravu i repliku kolege Džaferovića. Nije istina da ovaj Parlament prolongiranjem današnje sjednice ne radi. Parlament intenzivno radi u svojim odborima, komisijama i td. i delegacijama, a s druge strane kolega Magazinović je obrazložio ovaj jedan kontekst u cilju efikasnijeg zapravo rada svih institucija, ne samo ovog Parlamenta, i predložio prolongiranje sjednice podržan od strane šest stranaka. Evo, to je to. Dakle, Parlament radi jer Parlament ne radi samo na sjednicama. Diskusija, uvaženi zastupnik Senad Šepić. Oprostite ponovo, druga replika, uvaženi zastupnik Šefik Džaferović. Izvolite.
Samo nam kažite iz kojih razloga predsjedavajući. Pa nismo mi ovdje bolan, mi smo direktno izabrani ljudi, došli ovdje u Parlament, predstavljamo, dolazimo ..., moramo znati šta se dešava. Nije ovo samo pitanje opozicije, mi danas jesmo opozicija. Kažite nam zašto odlažemo sjednicu da znamo svi, ništa više. I onda glasaćemo o prijedlogu hoće li se odložiti ili neće. Mi ćemo glasati protiv naravno, jer predlažemo da se sjednica nastavi, samo dužni ste nam objašnjenje – zašto.
Zahvaljujem. Rasprava, uvaženi zastupnik Senad Šepič.
Nadam se da ću ovaj put uspjeti da kažem ono što mislim, ... u međuvremenu, gospodine predsjedavajući, ne dadnete nekome drugom riječ. Zapravo jasno je da ovdje sad imamo potrebu da neke prethodne dogovore, koji su se dešavali proteklih dana, na neki način aktueliziramo. Ono što je dilema, dakle sama činjenica da smo danas svi dovedeni ovdje u ovaj Parlament, dakle iako smo juče imali razgovore oko pripreme za ovu sjednicu i nismo imali u tom smislu nikakve nagovještaje da bi se moglo desiti da odgađamo sjednicu, na neki način čini nas bezpotrebno nerovznim i čini nas bezpotrebno tužnim. 6 Dakle, ovdje smo sad čuli da postoji šest političkih stranaka koje imaju preko 2/3 glasova u ovome Parlamentu, koje su se dogovorile da će biti zajedno. Dakle, a s druge strane čujemo gospodina, jednog od zamjenika predsjedavajućeg, gospodina Živkovića koji odprilike uvijek kroz svoje mišljenje se, na neki način, precizno kaže u kom pravcu idu neki vjetrovi. On kaže da je danas dilema da li dati šansu čovjeku ili dati sporazumu, da on glasa za to da se odgodi ova sjednica Parlamenta za 15 dana ... o sporazumu. Dakle, moje pitanje je – Ko danas ponovo dovodi sporazum, o kojem smo mogli čitati proteklih dana, ko taj sporazum dovodi u pitanje sa jednom pozicijom, odnosno pozicijom čovjekta? Je li ja to dobro razumijem da novi partner SNSD-a dakle sporazum koji je postigao dovodi u pitanje imenovanjem ponovo jednog čovjeka na poziciju zamjenika/predsjedavajućeg, ako je to tako, ... da danas znamo. A s druge strane ja predlažem da mi nastavimo ovu današnju sjednicu jer ima puno tačaka dnevnog reda koje možemo raditi i bez ovoga, a kada dođemo u poziciju da se izjašnjavamo i o samom imenovanju nisam za to da mislim odmah na startu da će to imenovanje propasti. Očito da ovdje danas postoji neka bojazan da ne bi neko od kandidata mogao imati dovoljan broj ruku, ali to ne znači da neko drugi ne bi mogao postići dovoljan broj ruku. Hvala lijepo.
Zahvaljujem se. Samo da dometnem, od kolege Živkovića kada se očekuje da bude precizan jer on je doktor hirurške struke, prema tome. Sljedeći replika, uvaženi zastupnik Drago Kalabić. Izvolite.
Zahvaljujem se predsjedavajući. Pa, vrlo kratko ako možemo da razjasnimo ovu stvar uvažavajući i ovo što je rečeno. Ali jedna stvar stoji, i mi smo to juče na Proširenom kolegiju jasno kazali, pored i ovoga što je rekao gospodin Živković, u ovom momentu bošnjački narod nema svog predstavnika u Kolegiju, smijenjen je kako je smijenjen, i predstavnici bošnjačkog naroda su učestvovali u njegovoj smjeni, ako se ja dobro sjećam,. Mi ne želimo dovoditi u situaciju rad Predstavničkog doma jer ćemo biti neprincipijelni jer je u ranijim pokušajima bilo situacija gdje se pokušalo proigrati da je moguće tako raditi. Nije moguće, nije realno i nije korektno, i mi smo to juče kazali. Znači, u ovom momentu nema, uz puno uvažavanje da imamo potrebe da radimo. Jasno smo ... kakve situacije su moguće i mi ne želimo s tim da se igramo. To se odnosi na nas, to se sutra odnosi na Hrvate i na bilo koga. Zašto i kako nismo došli do toga otom potom, to možemo, imamo, to se može na forumima, u medijima razgovarati, ali u ovom momentu govorim u ime SNSD-a. Znači, kvalitetan i normalan rad nije realan, nije moguć, nije potreban i nije korektno dok predstavnik bošnjačkog naroda ne bude. Ako postoji danas neka druga većina koja to može riješiti pa ne možemo mi to spriječiti, ne možemo mi to spriječiti. Mi bi voljeli sad da je to moguće, i ako ima evo u ovom momentu se može završiti ta priča. Ali ako se radi na tome i ako je ovo put i prolongiranje mi iz SNSD-a smo to prihvatili i mislimo da je to realno. I mi bi, naravno voljeli da je drugačije, u ovom momentu to nije realno. I naravno, i za buduće nikad nećemo prihvatiti da se osnovno ustavno načelo o ravnopravnosti i zastupljenosti da bi se to protumačilo, jer nas niko neće uvući u film da danas sjede gore dva čovjeka 7 a da bilo ko imaginarni treći koji treba da sjedi gore sjedi na drugom mjestu i da radimo kao da je sve normalno. Nije normalno, nažalost. Teško mi je to reći ali nije i pokušavamo stvar unormaliti. Zahvaljujem.
Zahvaljujem. Uvaženi zastupnik Šemsudin Mehmedović, replika.
Gospodo predsjedavajući, dame i gospodo zastupnici, uvaženi gosti. Gledajte, očigledno je da nama iz SDA ova opoziciona, je li, opoziciona pozicija bolje odgovara i pravo vas kao parlamentarne većine jeste da izglasate šta god želite, imate dovoljan broj glasova, odnosno ruku. Ali nemojte od nas očekivati da mi kao opoziciona stranka podržavamo takvu vašu aktivnost. I svakako za svaku hvalu je zabrinutost gospodina Kalabića za, evo izostanak bošnjačkog člana Kolegija i ja se nadam da i u ovoj parlamentarnoj većini ima dovoljan broj Bošnjaka koji bi mogli da obavljaju tu poziciju. I zbog toga ne vidim ni jedan jedini razlog zbog čega bi mi danas odgađali ovo zasjedanje i gubili novih 15-tak dana do dvadeset i nekog kada ste planirali da se održi naredna sjednica. Prema tome, nemojte od nas očekivati da mi podržavamo vaše aktivnosti, mi smo opoziciona stranka ali smatramo da ima dovoljan broj kandidata zastupnika koji mogu da budu članovi Kolegija i da danas završimo taj posao i da nastavimo sa radom. Hvala lijepo.
Zahvaljujem. Uvaženi zastupnik Saša Magazinović, replika.
Ne želeći da produbljujem raspravu želim samo intervenisati na jednu rečenicu koju je izrekao moj uvaženi kolega Šepić koji kaže – mi smo danas dovedeni u Parlament. Mi nismo danas dovedeni u Parlament, mi bi trebali da smo svaki dan ovdje u Parlamentu. Kolega Belkić, kolega Džaferović su takođe nešto govorili o toj vrsti neodgovornosti i namjerno njih dvojicu uzimam za primjer pošto su to ljudi koji među prvima ulaze u ovu zgradu i među zadnjima izlaze iz ove zgrade i to su ljudi koje svaki dan srećem u ovom Parlamentu pa mi zbog toga neće zamjeriti što njih dvojicu uzimam za primjer, da ne bi bio nekorektan i uzimao svoje kolege iz Kluba. Dakle, od 42 zastupnika u Parlamentu 40 ih je profesionalaca i nemojte da ovu današnju sjednicu na bilo koji, sve ove druge diskusije uvažavam, ali nemojte da idemo u pravcu zašto je neko pozvan na današnju sjednicu. Pa i da nije pozvan trebao bi sjediti ovdje po kancelariji i biti na raspolaganju. I nemojte da to bude bilo kome razlog da se buni. Što se tiče kolege Mehmedovića, ja se slažem sa njim i sa njegovim stavom da u novoj parlamentarnoj većini ima dovoljan broj kandidata koji mogu obnašati ovu funkciju među bošnjacima tim prije što u novoj parlamentarnoj većini učestvuje većina Bošnjaka u ovom Domu i 8 izražavam očekivanje da će u najkrećem vremenskom periodu biti riješeno, ne samo ovo pitanje, nego i mnoga brojna druga pitanja koja se ne tiču samo kadrovskih rješenja, nego i naglašeno programskih dogovora. Hvala vam.
Zahvaljujem. Replika, uvaženi zastupnik Senad Šepić.
Ovo je više možda ispravka krivog navoda kolege Magazinovića. Dakle, upravo zato što mi jesmo ovdje i dolazimo svaki dan, i dakle obaveza nam je da radimo, ovo je najosnovniji naš posao a to je donošenje propisa, zakona i ovaj ovakav parlamentarni rad. Dakle, nije, ja mislim da nije dovoljno samo da se pojavljujemo u ovoj zgrad već da izvršavamo svoje poslaničke obaveze na samim sjednicama, u stvari to je najveći nivo našeg posla. I u tom je pravcu išla moja diskusija. Ali hvala u svakom slučaju na ... da smo svi fizički ovdje.
Zahvaljujem. Dakle, nemam više prijavljenih za raspravu, niti replike i ja bih prije glasovanja, evo još jedanput ovaj zaključak, koji je obrazložio i iznio kolega Magazinović, pročitao jer je kratak. Dakle, on glasi – Mi dole potpisani predstavnici političkih stranaka predlažemo prolongiranje održavanja 36. sjednice Predstavničkog doma Parlamentarne skupštine BiH do 22.11.2012. godine. Uz obrazloženje. Konstatiramo da je proces rekonstrukcije parlamentarne većine na državnom nivou u završnoj fazi. U narednom periodu bit će finaliziran dogovor o programsko projektnim i kadrovskim rješenjima. Stoga smatramo da je svrsishodno da se današnja sjednica prolongira do narednog termina za održavanje sjednice predviđenog u kalendaru Zastupničkog doma. Predlažem da se pripremite za glasovanje. Glasujte sad. Konstatiram da je sa 28 glasova za uz entitetske većine, sa 10 glasova protiv i 1 suzdržan ovaj zaključak usvojen i sjednica se održava 22.11. Želim vam sve najbolje. Sjednica prekinuta u 10:45 sati.